| Medaljeoversikt |
| --- |
| Konkurrerte for USAs flagg USA |
| Friidrett: |
| De olympiske ringer Olympiske leker |
| Gull | Tokyo 2020 | Diskos |
| Friidrett Diamond League |
| Gull | Diamond League 2021 | Diskos |
| Friidrett NACAC-mesterskapet i friidrett |
| Sølv | Toronto 2018 |  Diskos |
| Friidrett Universiaden |
| Sølv | Taipei 2017 |  Diskos |
| Friidrett Verdenscupen i friidrett |
| Bronse | London 2018 |  Diskos |

**Valarie Allman** (født 23. februar 1995) er en amerikansk friidrettsutøver. Hun er tre ganger USA-mester i diskos, og representerte USA under Sommer-OL 2020 i Tokyo, der hun tok gull i diskoskast.

Idrettskarriere
---------------

### 2013 - 2015

Allman kom på femteplass i diskos under Junior-USA-mesterskapet i friidrett 2013, og hun kom på 15.-plass i USA-mesterskapet i friidrett 2013. Året etter kom hun på andreplass i diskos under det regionale studentmesterskapet Pac-12 Championships, og hun kom på 12.-plass under USA-mesterskapet i friidrett 2014. Hun vant diskos under Junior-USA-mesterskapet i friidrett 2014, og deltok i Junior-VM i friidrett 2014, der hun fikk sølv i diskos. Under Pac-12 Championships 2015 vant hun både diskos og sleggekast, og hun kom på femteplass i diskos under NCAA-mesterskapet i friidrett 2015. Hun kom på tiendeplass i diskos under USA-mesterskapet i friidrett 2015, og hun kom på femteplass i diskos under Sommeruniversiaden 2015.

### 2016 - 2017

I 2016 fikk hun gull i diskos og sølv i sleggekast under Pac-12 Championships, og hun fikk bronse i diskos under NCAA-mesterskapet i friidrett. Under USA-mesterskapet i friidrett 2016 (2016 United States Olympic Trials) kom hun på sjetteplass i diskos. Hun fikk bronse i diskos under USA-mesterskapet i friidrett 2017, og hun fikk sølv i diskos under Sommeruniversiaden 2017, bak Kristin Pudenz fra Tyskland. Under VM i friidrett 2017 fikk hun 28. beste resultat i kvalifiseringen i diskos, og nådde ikke finalerunden.

### 2018 - 2019

Etter bronse i diskos under NCAA-mesterskapet og gull i diskos under USA-mesterskapet i friidrett 2018 representerte hun USA under Verdenscupen i friidrett 2018, der hun fikk bronse i diskos. Hun deltok i NACAC-mesterskapet i friidrett 2018, og kom der på andreplass i diskos, bak Yaime Pérez. Hun deltok i Diamond League 2019, og kvalifiserte seg til Diamond League-finalen, som var Memorial Van Damme. Der kom hun på sjetteplass i diskos. Hun vant diskos under USA-mesterskapet i friidrett 2019, og ble tatt ut til å delta i The Match Europe v USA, der hun kom på tredjeplass i diskos. Under VM i friidrett 2019 kom hun på sjuendeplass i diskos, med 61,82 meter i finalerunden.

### 2020 - 2021

2020-sesongen i friidrett ble redusert på grunn av koronaviruspandemien, og Allman deltok i kun ett stevne i 2020; Iron Wood Throws Center Invitational i Rathdrum i Idaho. Der vant hun diskos, med ny personlig rekord på 70,15 meter. Dette var første gang hun kastet over 70 meter. Hun vant diskos under USA-mesterskapet i friidrett 2021 (2021 United States Olympic Trials), hennes tredje nasjonale tittel, og ble tatt ut til å delta i Sommer-OL 2020 i Tokyo i 2021. Der vant hun diskos, med 68,98 meter i finalerunden. Hun kvalifiserte seg til finalestevnet i Diamond League 2021, som var Weltklasse Zürich 2021, og hun vant der diskos, og vant med det Diamond League 2021. I september vant hun også ISTAF-stevnet i Berlin, med ny personlig rekord på 71,16 meter.

Referanser
----------

1. ↑   World Athletics Database[Hentet fra Wikidata]
2. ↑  «Athletics - Results Book» (PDF). Arkivert fra originalen (PDF) 10. august 2021. Besøkt 9. september 2021.
3. 1 2 3 4  World Athletics - *Valarie Allman - Results*, besøkt 28. oktober 2021.

Eksterne lenker
---------------

* (en) Offisielt nettsted Rediger på Wikidata

* (en) Valarie Allman – kategori av bilder, video eller lyd på Commons Rediger på Wikidata
* (de) Valarie Allman – Munzinger Sportsarchiv Rediger på Wikidata

* (en) Valarie Allman – Olympics.com Rediger på Wikidata

* (en) Valarie Allman – Olympedia Rediger på Wikidata

* (en) Valarie Allman – USAs olympiske komité Rediger på Wikidata

* (en) Valarie Allman – World Athletics Rediger på Wikidata

* (en) Valarie Allman – Track and Field Statistics Rediger på Wikidata

| * v
* d
* r
De olympiske ringer Olympiske mestere i diskos, kvinner |
| --- |
| 
* 1928: Halina Konopacka
* 1932: Lillian Copeland
* 1936: Gisela Mauermayer
* 1948: Micheline Ostermeyer
* 1952: Nina Romasjkova
* 1956: Olga Fikotová
* 1960: Nina Ponomarjova
* 1964: Tamara Press
* 1968: Lia Manoliu
* 1972: Faina Melnik
* 1976: Evelin Schlaak
* 1980: Evelin Jahl
* **1984**: Ria Stalman
* 1988: Martina Hellmann
* 1992: Martiza Martén
* 1996: Ilke Wyludda
* 2000: Ellina Zvereva
* **2004**: Natalja Sadova
* **2008**: Stephanie Brown Trafton
* **2012**: Sandra Perković
* **2016**: Sandra Perković
* **2020**: Valarie Allman

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Munzinger (sport)
 |